**Szünidei gyermekétkeztetés**

Gyermekenként napi egyszeri melegétel-ellátás jár az évközi és nyári tanítási szünetek alatt annak a gyermekes családnak, akinek a rendszeres [gyermekvédelmi kedvezményhez](https://jozsefvaros.hu/ugyintezes/ugy/rendszeres-gyermekvedelmi-kedvezmeny/) kapcsolódóan hátrányos helyzet vagy halmozottan hátrányos helyzet is megállapításra került.

**Rövid leírás**

Gyermekenként napi egyszeri melegétel ellátás jár az évközi és nyári tanítási szünetek alatt annak a gyermekes családnak, akinek a rendszeres gyermekvédelmi kedvezményhez kapcsolódóan hátrányos helyzet vagy halmozottan hátrányos helyzet is megállapításra került. Fentiek alapján a hátrányos helyzetű és rendszeres gyermekvédelmi kedvezményben részesülő halmozottan hátrányos helyzetű, gávavencsellői állandó lakóhelyű/tartózkodási helyű, 5 hónapos- 18 év közötti életkorú gyermekek szünidei étkeztetésre jogosultak, mely ellátást a szülőnek/törvényes képviselőnek kell igényelnie az erre a célra rendszeresített nyomtatványon.

A települési önkormányzat a szünidei gyermekétkeztetést a tanév rendjéről szóló miniszteri rendeletben meghatározott őszi, téli, tavaszi, nyári szünet, valamint az ezen időtartamra eső, az óvoda zárva tartásának időtartama alatti munkanapokon szervezi meg.

**Hogyan igényelheti a támogatást?**

Az igényléshez az alább elérhető kérelmet kell kitölteni, amit a Gávavencsellői Közös Önkormányzati Hivatal szociális ügyintézőjénél személyesen is átvehet.

A kérelmet személyesen vagy meghatalmazott útján a Gávavencsellői Közös Önkormányzati Hivatal szociális ügyintézőjénél lehet leadni, illetve beküldheti postai küldeményként is.